# Referat af bestyrelsesmøde den 30.04.2025, kl. 17.30

# på Firmaidræt Storkøbenhavns kontor.

Deltagere.: Jeanette Thornberg (JT), Gitte M. Nielsen (GN), Palle Lindstrøm (PL), Nick L. Hansen (NLH), Rebekka L. Markers (RLM), Henrik Lindby (HL)

Desuden deltog: Alexander H. Bæhr (AHB)

Afbud: Mari-Ann E. Madsen (MEM)

**Dagsorden:**

1. **Godkendelse af dagsorden for mødet og udpegning af mødeleder og referent.**

**Dagsorden blev godkendt,** med tilføjelse af punkt 3.7 Forventningsafstemning af bestyrelsesmøder

**JT** blev valgt til mødeleder, og **HL** til referent.

1. **Opfølgning på sidste møde.**Bestyrelsesmøde den 20.03.2025

Adgangskoder til hallen – **HL** kontakter **MEM**

1. **Sager til beslutning**
2. **Lokal Strategi**

**RLM** gennemgik handlingsplanen. Første handling bliver at kontakte vores største firmaer (målt på ansatte), som har få idrætter.

Københavns Professionshøjskole har lige meldt sig ind, de bliver kontakte.

**GN** havde på visionsmødet hørt om online firmamedlemskaber, hvor firmaer fx kan købe online yoga, som er lig med en klods. Firmaerne kan så bygge på med andre klodser, fx vores idrætter. **RLM** kontakter **Isabelle** omkring dette, for at hører nørmere.

1. **Hvordan hjælper vi vores udvalg med at finde nye – yngre – frivillige?**

Skal/kan vi som bestyrelse påvirke vores udvalg til at tænke generationsskifte ind i deres udvalg?

Det er vigtigt, at der begynder at komme yngre ind i afdelingsudvalgene.

Det skal oplyses på afdelingsårsmøder, og de kan få hjælp til annonce på frivilligjob.dk

**GN** kunne fortælle at bowling har grebet bolden, da de er i gang med at søge 2 nye udvalgsmedlemmer.

1. **Evaluering af repræsentantskabsmødet**

Ikke meget at sige, da der kun var få bemærkninger til beretningen.

1. **Forretningsorden (bilag vedlagt)**

Ingen ændringer

1. **Nye møde datoer**

Bestyrelsesmøder: 12. juni 2025, 11. september 2025, 6. november 2025, 11. december 2025, 12. februar 2026, 9. april 2026 og 21. maj 2026.

Frivilligfredag 26. september 2025.

Nytårskur: 13. februar 2026.

Repræsentantskabsmøde: 30. april 2026 – hvis Loen er ledig.

Dansk Firmaidræt repræsentantskabsmøde 22. og evt. 23. november 2025 i Hillerød

1. **Fordeling af aktiviteter**

**JT:** Bordtennis

**GN:** Billard, bowling, svømning og sportsfiskeri

**MEM:** Badminton og tennis

**NLH:** Fodbold, håndbold, Petanque og Brugerbestyrelsen i Valby Idrætspark

**RLM:** Padel

**FSKBH-Anlægget:** Kontaktperson til hallen nedlægges og daglig drift sker mellem forretningsfører og økonomiansvarlig.

1. **Forventningsafstemning af bestyrelsesmøder**

Hvad kan vi forvente af hinanden:

* Svar på mail: max 3 dage
* Bestræber os på at møde til alle bestyrelsesmøder
* Man kommer forberedt til bestyrelsesmøderne

1. **Sager til drøftelse**
2. **Regnskab 1 kvartal 2025 (Bilag vedlagt)**

For mange debitorer **– HL** skal undersøge mulighed for automatiske rykkere.

1. **Revision 4 kvartal 2024 (Bilag vedlagt)**

Der manglede et bilag fra en afdeling, det er nu modtaget.

1. **Meddelelser**

* Formanden (JT)

Jeg var til Visionsmøde i Dansk Firmaidræt, hvor der udover beretning og regnskab bl.a. blev drøftet ny formandsprofil, ny tilskudsmodel til foreningerne, ny hjemmeside. Derudover blev Årets Gnist, Årets Leder og Årets Forening kåret. Vores studenter medhjælper Emil blev kåret til Årets Gnist, hvilket naturligvis blev fejret.

Repræsentantskabsmødet i Firmaidræt Storkøbenhavn forløb stille og roligt. Vi havde pænt fremmøde. Kim Christiansen udtrådte af bestyrelsen og Nick blev valgt ind. Vi besluttede at Alexander skal gå føl med Palle i en længere periode mhp. at overtage posten som økonomiansvarlig. Der kan læses detaljeret referat på vores hjemmeside.

Rebekka, Henrik og jeg afholder månedsmøder, hvor vi primært drøfter Rebekkas arbejde.

* Næstformanden (GN)

Deltaget i vores egen repræsentantskabsmøde d. 24/4.

Deltaget i Dansk Firmaidræts Visionsmøde d. 26/4 i Nyborg. Jeg deltog i workshop omkring den nye tilskudsmodel og firmamedlemskaber.  De 3 udvalg: Unge-, Idræts- og aktivitets- og Foreningsudviklingsudvalgene fortalte om hvad der har været højdepunkterne det seneste år og hvad de ser frem til i det kommende (der findes referat på Hjemmebanen). Desuden blev Emil, vores studentermedhjælper, udpeget som årets Gnist i Firmaidrætten - Stort tillykke.

Deltaget Bowlingafdelingens Årsmøde d. 28/4. Der var en god diskussion, og hvor der bl.a. Frivilligjob.dk, da 2 udvalgsmedlemmer har meldt deres afgang om 2 år.

* Økonomiansvarlig (PL)

Se punkt 4.1

* Øvrige bestyrelsesmedlemmer

MEM

Badminton: Intet nyt

Tennis: Intet nyt

NLH/KC meddelser

**Fodbold:** Der er kommet godt gang i turneringen, og umiddelbart ser det ud til, at der er en nedgang i antallet af afbud til kampene. Der er stor efterspørgsel fra hold der ikke nåede at tilmelde sig i første omgang. Damerækken ser også ud til at komme i gang, da der er 3 hold tilmeldt, og turneringen er blevet lagt. Der har været holdt møde med de to piger der er kommet med i udvalget.

**Håndbold:** Det lykkedes ikke at nå at få lavet et forårsstævne, men der satses på et efterårsstævne. Der bliver arbejdet på at få et hold med til Aarhus d. 14. juni.

**Petanque:** Der er ikke umiddelbart planlagt flere stævner i 2025, men der afvikles triple-mesterskaber d. 26. maj. Selve turneringen er gået i gang.

**Bruger Bestyrelsen:** Der er blevet anlagt 3 nye kunstgræsbaner, og det er 3 forskellige typer der som forsøg er blevet anlagt. Der har været meget stor kritik af specielt den ene type, da den er meget glat at spille på, og er ujævnt anlagt. Det bliver der naturligvis fulgt op på, da der fremadrettet ikke bliver anlagt flere baner med gummigranulat, da de er ved at blive udfaset. De nye baner er ikke baner som vores hold spiller på, men det bliver det på sigt, når det om nogle år bliver ”vores” baner der skal renoveres.

* Administrationen

HL

Meget af april er gået med klargøring af tennisbane, herunder udskiftning at ødelagte sprinklere.

Der er pt. 190 medlemmer, hvilket er lidt mindre end sidste år.

RLM

Den næste måned byder på flere ting ud af huset, som jeg er i gang med at planlægge på kontoret.

Emil og jeg skal tre gange ud til Zoologisk Haves ansatte og lave træningsforløb med dem. Derudover skal jeg ud at afholde en inspirationsworkshop for ansatte på TEC (vores skolemedlemmer) med fokus på, hvordan de kan få mere bevægelse ind i undervisningen og hvordan de kan bruge os som forening mere. Deres skolemedlemskab er det største, vi har (4800 medlemmer) og derfor har vi/jeg også en vigtig opgave i at få dem til at se meningen i at gentegne medlemskabet til skoleåret 25/26.  
De to bevægelsesworkshops i Herlev, som nævnt i mine sidste meddelelser, bliver også i maj-måned. I prisen, som de betaler, indgår også et medlemskab i vores forening.

På baggrund af vores seneste strategimøde, så har jeg udarbejdet en handleplan for, hvad der af arbejdsopgaver og hvornår, de nogenlunde skal startes op. Der er mange ting at tage fat i - også taget i betragtning af, at vi allerede næsten er i maj måned. Mange af opgaverne ligger på mit bord, men der er også handlinger, som både kræver forbundets/Isabelles sparring og bestyrelsens arbejdskraft.

I forbindelse med et samarbejde med Dodgeball Danmark (høvdingebold), som har hjulpet os i AM-ugen, så har vi stablet endnu et høvdingbold-arrangement på benene den 24. maj. Der er pt 2 hold tilmeldte, men vi håber på omkring 5-6 hold.

I padel prøver vi et nyt koncept af til fyraftenspadel den 23. maj, hvor eventet er for personer med et bestemt padelniveau.

1. **Eventuelt.**

**NLH og AHB** skal på hjemmebanen.

Referent: HL